[{"text_idx": "#000001", "text": "Cefais gyfarfod ag Andy o \u2018Anglesey Pursuits\u2019 i ffilmio fideo ag o yngly\u0302n a\u0302\u2019r digwyddiad elusen y bydd o yn ei wneud i godi arian i Mencap Mo\u0302n wedi i\u2019w chwaer gael gofal ganddynt ac ward alaw Ysbyty Gwynedd. Bu ei chwaer gael diagnosis o ganser y gwaed pan yr oedd hi\u2019n 52 mlwydd oed, ac i godi arian, mi fydd Andy yn rhwyfo o Iwerddon i Gaergybi. Cefais y cyfle i fynd allan ar y dw\u0302r efo Andy a ffilmio darn bach i\u2019w rannu ar y cyfryngau cymdeithasol yr wythnos nesaf."}, {"text_idx": "#000004", "text": "Ymatebais i\u2019r rhaglen lywodraethu newydd am y 5 mlynedd nesaf. Cyfeiriodd y Prif Weinidog at raglen ei Lywodraeth ar gyfer Cymru fel un uchelgeisiol a radical. Nid wyf wedi fy argyhoeddi mai\u2019r rhaglen hon ar gyfer llywodraeth a fydd yn darparu\u2019r cyfeiriad newydd sydd ei angen ar Gymru, a\u2019r trawsnewid sydd ei angen arnom er mwyn creu dyfodol mwy cyfiawn a llewyrchus."}, {"text_idx": "#000006", "text": "Codais fy mhryderon, a phryderon nifer o bobl am yr argyfwng hinsawdd yr ydym yn ei wynebu. Atgoffais y Prif Weinidog fod y sefyllfa\u2019n gwaethygu a bod angen rhoi model ariannol a strategaeth ar waith i fynd ati i daclo\u2019r broblem hon."}, {"text_idx": "#000007", "text": "Cefais y pleser o longyfarch Anglesey Column Trust wedi iddynt gael gwybod eu bod yn derbyn grant o \u00a3872,800 gan Gronfa Treftadaeth y Loteri Genedlaethol. Dyma ffrwyth llafur blynyddoedd o waith caled, ac rwy\u2019n falch iawn o fod wedi eu cefnogi gyda\u2019u cais."}, {"text_idx": "#000010", "text": "Bues yn ymweld a\u0302 Mona Island Dairy Ltd, ac fe gefais groeso cynnes iawn. Dymunaf bob lwc iddynt ar eu menter newydd, ac mi fydd yn hwb aruthrol i\u2019r sector amaeth a bwyd yma ym Mo\u0302n."}, {"text_idx": "#000011", "text": "Es draw i Ganolfan Hyfforddiant Mo\u0302n yn Llangefni i weld y cwmni eithaf newydd a sut y mae nhw wedi tyfu yn ystod y pandemig. Dros y flwyddyn diwethaf, maent wedi cynnig hyfforddiant i 1,000 o bobl ledled Ynys Mo\u0302n a Gwynedd."}, {"text_idx": "#000012", "text": "Nos Lun, cefais y cyfle i ailgydio yn y sesiwn Facebook Live wedi seibiant dros gyfnod gwyliau\u2019r hanner tymor. Roedd hi\u2019n braf iawn cael dal fyny ag etholwyr unwaith eto\u2019r wythnos hon i drafod materion sy\u2019n codi ynghlych y pandemig neu unrhyw fater arall."}, {"text_idx": "#000013", "text": "Recordiais fy mwletin wythnosol sy\u2019n cael ei ddarlledu ar Mo\u0302nFM yn wythnosol, bob nos Wener am 8yh \u2013 cofiwch diwnio mewn!"}, {"text_idx": "#000014", "text": "Fel bob wythnos, cynhaliais fy nghymhorthfa er mwyn rhoi\u2019r cyfle i bobl leisio\u2019u problemau neu bryderon ac i mi gynnig datrysiad neu gymorth iddynt."}, {"text_idx": "#000015", "text": "Gyda chymorth fy nhi\u0302m, atebais lawer o ebyst a galwadau ffo\u0302n nifer o etholwyr drwy gydol yr wythnos."}]